《二月十五日舟中见柳始青》
明代·张以宁

宛宛萦堤水，淙淙逆浪船。清晨风已转，今夜月初圆。

归客春多梦，舟人早懒牵。无端杨柳色，青入柂楼前。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。